EkBass/fiwiki-20250220-pages-articles huggingface dataset:
Porgy ja Bess

Porgy ja Bess () on yhdysvaltalaisen George Gershwinin säveltämä kolminäytöksinen ooppera. Sen libreton ovat kirjoittaneet Ira Gershwin sekä Du Bose Heyward, jonka romaaniin Porgy ja samannimiseen näytelmään tarina perustuu. Ooppera sai ensi-iltansa 10. lokakuuta 1935 New Yorkissa. Kriitikot arvostelivat sitä liian musikaalimaiseksi, ja vaikka yleisö pitikin yksittäisistä numeroista, teos poistui pian ohjelmistosta. Suurempaan suosioon Porgy ja Bess nousi vasta Gershwinin kuoleman jälkeen. Oopperassa Gershwin pyrkii yhdistelemään perinteistä eurooppalaista orkesterimusiikkia amerikkalaiseen jazz- ja kansanmusiikkiin. Oopperan tunnetuin sävelmä lienee ”Summertime”, jonka musta äiti laulaa alussa kehtolauluna lapselleen. Tapahtumien näyttämönä toimii Charlestonin Catfish Row. Tarinan pahan miehen, kokaiinikauppias Sportin’ Lifen roolihahmo kirjoitettiin alun perin laulaja Cab Callowayn persoonallisuutta mallina käyttäen, joskaan hän ei tätä roolia esittänyt. Oopperan omintakeinen erityispiirre oli se, että se oli kirjoitettu ja sovitettu mustia esittäjiä ajatellen, koska tapahtumat sijoittuvat Charlestonin mustien slummikortteliin. Jopa poliisit, joita tarinassa vilahtaa pariin otteeseen, ovat mustia. Tekijöiden nimenomainen toivomus oli, että teosta saisivat esittää ainoastaan mustat laulajat. Tämä on johtanut kiistoihin tekijänoikeuksien haltijoiden ja eurooppalaisten oopperatalojen välillä, viimeksi Budapestissa. == Levytyksiä == Vuonna 2003 musikaalin alkuperäistuotannon esiintyjien tekemät soundtrack-levytykset (1940–1942) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020. Vuonna 1958 Miles Davis tulkitsi musikaalin sävelmiä albumillaan Porgy and Bess. == Kirjallisuutta == * == Lähteet == == Aiheesta muualla == Luokka:Englanninkieliset oopperat Luokka:George Gershwinin teokset Luokka:1930-luvun musiikkiteokset
Teepallo

Teepallo on teen valmistuksessa käytetty keittiöväline. Tavallisesti teepallo on pallon tai kananmunan muotoinen, joko rei'itetystä metallista tai metalliverkosta valmistettu astia, joka aukeaa keskeltä kahdeksi osaksi. == Teepallon käyttö == Avattuun teepalloon laitetaan teenlehtiä, jonka jälkeen se suljetaan ja asetetaan astiaan, jossa teen valmistus tapahtuu. Teepallo upotetaan teelaadulle sopivan asteiseen veteen, missä teetä haudutetaan muutama minuutti teelaadusta sekä omista mieltymyksistä riippuen. Luokka:Teevälineet
Subaru Justy

Subary Justy on Subarun vuosina 1984–1995 valmistama pieni automalli, jossa oli 1,0- tai 1,2-litrainen kolmisylinterinen bensiinimoottori. Sitä valmistettiin sekä etuvetoisena että nelivetoisena. Saatavilla oli myös katalysaattorimalli ja automaattivaihteisto. Uudemmissa malleissa on yleensä viisi ovea, mutta vanhemmat ovat yleensä kolmiovisia. Justy on suosittu auto Suomen autosuunnistuksessa neliveto-ominaisuutensa ja pienen kokonsa ansiosta. Vuonna 1991 Subaru valmisti myös Keke Design -Justya 150 kappaletta. Niissä oli erikoisvarusteina muun muassa kattoluukku ja nahkainen ohjauspyörä. Ulkoapäin autot olivat kolmiovisia ja niitä kiersi keltainen tarra, lisäksi autossa oli alkuperäisenä alumiinivanteet. Perässä oli Keke- design tarra ja valmistenumero. Vuodesta 1995 Suzuki on valmistanut Subaru Justy-malleja, jotka ovat olleet nelivetoisia versioita Suzuki Ignis- ja Swift-malleista. Vuosimallin 2008 Justy on etuvetoinen ja perustuu Daihatsu Sirioniin. ==Justy Suomessa== Suomen markkinoille Subaru Justy tuli loppuvuodesta 1987 ensimmäisenä nelivetoisena pikkuautona. Siinä oli 1,2 litran kolmisylinterinen moottori ja korivaihtoehtoina 3- ja 5-oviset mallit. Alkuvuodesta 1989 siitä tuotiin Suomeen moottoria lukuun ottamatta täysin uudistettu malli 16 cm pidemmällä korilla. Sitä sai myös variaattorityyppisellä portaattomalla automaattivaihteistolla varustettuna. Kuva:Subaru Justy I.jpg|Subaru Justy (1984). Kuva:Subaru Justy.jpg|Subaru Justy (1994-2003). Kuva:Subaru G3X Justy.JPG|Subaru Justy (2004-2007). ==Lähteet== == Aiheesta muualla == Justy Luokka:B-segmentin autot Luokka:1980-luvun autot Luokka:1990-luvun autot Luokka:2000-vuosikymmenen autot
Askewin koodeksi

Askewin koodeksi () on koptinkielinen gnostilaisia kirjoituksia sisältänyt pergamenttikirja eli koodeksi, jonka British Museum osti tohtori Askewilta vuonna 1785. Kirjan varhaisempaa historiaa ei juurikaan tunneta. Museon virkailijan, koptin asiantuntija C. G. Woiden mukaan A. Askew osti kirjan antikvariaatista Lontoossa kymmenellä punnalla noin vuonna 1773. Koodeksin tunnetuin kirjoitus on Pistis Sofia. Koodeksi on museon katalogissa numerolla MS. Add. 5114. Koodeksi on sidottu nykyaikaisiin kansiin, joissa on otsikko Piste Sophia Coptice. Sen alkuperäiset lehdet ovat pergamenttia, ja siihen kuuluu 178 lehteä eli 356 sivua. Teksti on kirjoitettu kahteen sarakkeeseen. Kirjoitus on kahden eri kirjurin käsialaa. Kirjoitukset ovat koptinkielisiä käännöksiä kreikankielisistä alkuteksteistä, ja ne ovat peräisin noin vuodelta 300. Koodeksi koostuu neljästä osasta. Ensimmäisellä ei ole otsikkoa. Toisen otsikko on "Pistis Sofian toinen kirja (tai osa)". Tätä seuraa kirjoitusta alaotsikolla "Osa Vapahtajan kirjoista". Kolmas osa on katkelmallinen ja koostuu eri tekstien osista. Siihen kuuluu lyhyt katkelma "Sanomattomasta gnosiksesta" sekä jälleen kirjoitusta alaotsikolla "Osa Vapahtajan kirjoista". Neljännellä osalla ei ole ylä- eikä alaotsikkoa. Nag Hammadin kirjaston löytymiseen saakka Askewin koodeksi oli yhdessä Brucen koodeksin ja Berliinin koodeksin kanssa käytännössä ainoa lähde varhaiskristillisinä vuosisatoina muuten tuhottuihin gnostilaisiin kirjoituksiin. == Lähteet == * Pistis Sofia: Introduction * J. R. Ritman Library: Secret books Luokka:Gnostilaisuus
Michael Bond

Thomas Michael Bond (13. tammikuuta 1926 Newbury, Berkshire, Iso-Britannia – 27. kesäkuuta 2017) oli brittiläinen lastenkirjailija, mutta hän kirjoitti myös rikosromaaneja. Bond tunnetaan parhaiten Karhuherra Paddingtonin ja marsu Olga da Polgan luojana. Hän kävi koulunsa Presentation Collegessa Readingissä. Toisen maailmansodan aikana hän palveli sekä Royal Air Forcessa että Middlesexin rykmentissä. Bondin kirjailijanura alkoi vuonna 1945 ja hänen ensimmäinen novellinsa julkaistiin London Opinion -lehdessä. Bond ei aluksi ajatellut ryhtyvänsä lastenkirjailijaksi, mutta monien novellien ja radiokuunnelmien jälkeen hänen agenttinsa ehdotti lastenohjelmien kirjoittamista televisioon. Vuonna 1958 Bond loi Karhuherra Paddingtonin ja ensimmäinen Paddington-aiheinen kirja, nimeltään Bear Called Paddington (Karhu nimeltään Paddington), ilmestyi samana vuonna. Samaan aikaan hän työskenteli BBC:n kameramiehenä. Ensimmäinen kirja oli menestys ja hän ryhtyi täyspäiväiseksi kirjailijaksi vuonna 1967. Vuonna 1997 Bond sai Brittiläisen imperiumin upseerin arvonimen kirjailijantyöstään. Paddington-kirjoja on käännetty yli 40 kielelle ja myyty yhteensä yli 35 miljoonaa (2017). Bond jatkoi kirjoittamista kuolemaansa saakka. Viimeinen kirja, Paddington's Finest Hour (Paddingtonin hienoin hetki) julkaistiin huhtikuussa 2017. Bond oli naimisissa Sue Bondin kanssa ja heillä on kaksi lasta ja neljä lastenlasta. Bond asui Lontoossa, lähellä Paddingtonin asemaa. ==Lähteet== Luokka:Englantilaiset lasten- ja nuortenkirjailijat Luokka:Englantilaiset rikoskirjailijat Luokka:Vuonna 1926 syntyneet Luokka:Vuonna 2017 kuolleet
Venus ja Adonis

Venus ja Adonis on englantilaisen barokkisäveltäjän John Blow'n kolminäytöksinen ooppera noin vuodelta 1683. Se sävellettiin kuningas Kaarle II:n hoville. Sitä pidetään vanhimpana tunnettuna englanninkielisenä oopperana. Libreton kirjoittajaa ei tunneta, mutta se perustuu klassiseen tarinaan Venuksesta ja Adoniksesta. Luokka:Englanninkieliset oopperat Luokka:Barokkioopperat
Satakieli (ooppera)

Satakieli (; ) on Igor Stravinskyn varhaiskauden aikana säveltämä kolminäytöksinen ooppera. Sen libretto perustuu Hans Christian Andersenin satuun ja on säveltäjän ja Stepan Mitussovin kirjoittama. Stravinsky aloitti oopperan säveltämisen vuonna 1908, mutta se jäi sivuun useiksi vuosiksi ja valmistui lopulta vasta vuonna 1914. Oopperan ensi-ilta oli Théâtre National de l’Opérassa Pariisissa 26. toukokuuta 1914. == Lähteet == Luokka:Venäjänkieliset oopperat Luokka:Igor Stravinskyn teokset
The Masterplan (kappale)

The Masterplan on brittiläisen rockyhtye Oasiken kappale, jonka on kirjoittanut Noel Gallagher. Se julkaistiin yhtyeen ”Wonderwall”-singlen B-puolena ja vuonna 1998 ilmestyneellä B-puolien kokoelmalla The Masterplan. Kappale on myös yhtyeen kokoelmalevyllä Stop the Clocks (2006). Kappaleen laulaa Noel Gallagher, joka ei yleensä laula yhtyeen kappaleilla. Se on yksi Noel Gallagherin suosikkikappaleista Oasikselta. Noel Gallagher on maininnut moneen otteeseen, että olisi kelpuuttanut kappaleen jollekin yhtyeen albumeista. == Lähteet == == Aiheesta muualla == * Oasis - The Masterplan (Official Video) YouTubessa Luokka:Oasiksen kappaleet Luokka:Vuoden 1995 kappaleet
Hans Tyderle

Johannes ”Hans” Tyderle (s. 15. joulukuuta 1926 Svitavy, Tšekki) on saksalainen piirtäjä ja maalari. Vuosikymmeniä hän keskittyi enkaustiikkaan eli vahamaalaukseen. Hän on tehnyt sekä ekspressionismiin että abstraktiseen taiteeseen kuluvia teoksia. Teemoina hänen tauluissaan on muotokuvat, asetelmat, uskonnolliset aiheet ja erotiikka, harvemmin maisemat. Hän signeeraa taulunsa lyhenteellä ”Ha Ty”. == Lähteet == Luokka:Saksalaiset taidemaalarit Luokka:Vuonna 1926 syntyneet Luokka:Elävät henkilöt
Armide (Lullyn ooppera)

Armide on ranskalaisen Jean-Baptiste Lullyn säveltämä ooppera. Sen libreton on kirjoittanut Philippe Quinault ja se perustuu Torquato Tasson runoteokseen La Gerusalemme liberata (). Teos edustaa Lullyn ja Quinault'n luomaa ranskalaista oopperatyyliä, tragédie en musiquea. Ensiesityksensä teos sai Pariisissa 15. helmikuuta 1686. == Lähteet == * AMG: Armide, opera, LWV 71 Luokka:Ranskankieliset oopperat
Armide

Armide-nimisiä oopperateoksia on sävelletty yli 50. Näistä tunnetuimpia ovat: * Jean-Baptiste Lullyn Armide (1669) * Christoph Willibald Gluckin Armide (1777) Näiden oopperoiden kanssa samaan Torquato Tasson eeppiseen runoelmaan Gerusalemme liberata (, 1580) perustuu myös Georg Friedrich Händelin ooppera Rinaldo (1711). fr:Armide
Sadiq al-Mahdi

Sadiq al-Mahdi (; 25. joulukuuta 1935 Omdurman, Anglo-egyptiläinen Sudanhttps://web.archive.org/web/20071008113131/http://www.clubmadrid.org/cmadrid/index.php?id=397 – 26. marraskuuta 2020 Abu Dhabi, Arabiemiirikunnat) oli sudanilainen uskonnollinen johtaja ja poliitikko. Hän johti Sudanin Hizb al-Umma -puoluetta ja oli Ansar-suufilahkon imaami. Hän oli Sudania 1883–1898 hallinneen mahdiksi itsensä nimittäneen Muhammad ibn Abdallan seuraaja. Al-Mahdi toimi Sudanin pääministerinä kahdesti: ensimmäistä kertaa 1966–1967 ja 1986–1989. Hänen ensimmäinen hallituksensa oli Umma-puolueen ja Hassan al-Turabin puolueen ja pienempien puolueiden yhteishallitus. Al-Mahdi nousi valtaan 1986 maan ensimmäisissä vaaleissa 17 vuoteen. Hänen valtakautensa aikana maan talous ja sisällissota vain pahenivat. Kuusi vuotta kestänyt sisällissota, jonka hallituksen joukot olivat häviämässä, oli jo johtanut 250 000 nälänhädän uhriin. Viimeisinä viikkoina Khartoumin asukkaat olivat protestoineet kaduilla talousvaikeuksia ja vaatineet entisen presidentin paluuta. Kesäkuussa 1989 al- Mahdi pidätytti 14 upseeria ja 50 siviiliä vallankaappauksen suunnittelusta ja yrityksestä nostaa entinen presidentti Jaafar Nimeiry maanpaosta takaisin valtaan. 30\. kesäkuuta 1989 vallan kaappasi prikaatikenraali Omar al-Bashirin johtama sotilaiden ryhmä, nimeltään Kansallisen pelastuksen vallankumouksen neuvosto ja Bashir otti hoitaakseen valtionpäämiehen, pääministerin, puolustusministerin ja asevoimien komentajan tehtävät.http://www.nytimes.com/1989/07/01/world/military-coup-in-sudan-ousts- civilian-regime.html Al-Mahdi oli näyttelijä Alexander Siddigin (Dr. Julian Bashir Star Trek: Deep Space Ninessa) setä. Hän julkaisi useita poliittisia kirjoja. Al-Mahdi kuoli COVID-19-tautiin sairaalassa Abu Dhabissa 26. marraskuuta 2020 . ==Lähteet== Luokka:Sudanilaiset poliitikot Luokka:Vuonna 1935 syntyneet Luokka:Vuonna 2020 kuolleet
Sa’id ibn Taimur

Sa’id ibn Taimur (13. elokuuta 1910 – 19. lokakuuta 1972) oli Omanin sulttaani vuosina 1932–1970. Sa’id ibn Taimuria edelsi hänen isänsä Taimur ibn Faisal. Kautensa alkuvuosikymmeninä Sa’id ibn paljolti Taimur sulki maan rajat ja pakotti tällä riitaiset heimot kohti yhtenäisyyttä hajanaisen kauden jälkeen. Yhtenäisyyttä syntyi, mutta maa taantui ympäröivän maailman kehityksestä. Sa’id ibn Taimuria sai kautensa aikana maansa sisäistä poliittista vastustusta muun muassa imaamilta, maan uskonnolliselta johtajalta, joka kapinoi Nizwasta käsin. Kiistaan sekaantui ulkomaitakin, mutta Taimur pysyi vallassa vuoteen 1970. Sulttaania vastaan kapinoitiin jälleen vuonna 1965, ja 1966 hän joutui salamurhayrityksen kohteeksi. Vuonna 1970 maassa toteutettiin onnistuneesti vallankaappaus, jolla valtaan nostettiin sulttaanin poika Qabus ibn Sa’id Al Sa’id. Sa’id ibn Taimur ajettiin vallankaappauksen jälkeen maanpakoon. Hän asui elämänsä viimeiset vuodet Lontoon Dorchester-hotellissa. Kuoltuaan 1972 Sa’id ibn Taimur haudattiin Englantiin. ==Lähteet== ==Aiheesta muualla== *Oman: The Al-Busaid Dynasty (royalark.net) *Said Bin Taimur (findagrave.com) *Said bin Taimur Mosque (omantripper.com) Luokka:Omanilaiset henkilöt Luokka:Sulttaanit Luokka:Vuonna 1910 syntyneet Luokka:Vuonna 1972 kuolleet
Mel Judah

Mel Judah (s. 8. lokakuuta 1947, Kalkutta, Intiahttp://www.pokerlistings.com/poker-player_mel-judah) on australialainen pokeriammattilainen, joka on voittanut kaksi World Series of Poker (WSOP) -turnausta ja yhden World Poker Tour -turnauksen. Hänen lempinimensä on "The Silver Fox" (hopeakettu). Judah oppi pokerin 14-vuotiaana katselemalla isäänsä pelaamassa ostopokeriahttp://www.pokerlistings.com/poker-player_mel-judah. Judah syntyi Intiassa, mutta jonkin aikaa Australiassa asuttuaan muutti Lontooseen. Ennen pokeriuraansa hän työskenteli Vidal Sassoon -hiusmuotoilijana.http://www.worldpokertour.com/players/?x=profile&id;=2737 Judah on voittanut urallaan kaksi WSOP-ranneketta ja oli WSOP:n pääturnauksessa kolmas vuonna 1997, jolloin Stu Ungar voitti. Rahallisesti suurimman turnausvoittonsa (579 375 dollaria) Judah otti WPT:n toisella kaudella, jolloin hän oli ykkönen Legends of Poker -turnauksessa. Joulukuussa 2006 hän oli Sky Sportsin televisioiman Poker Million V -turnauksen finaalipöydän neljäs. Syyskuussa 2007 Judahin pokeriuran turnausansiot ylittivät 3,0 miljoonaa dollaria == WSOP-rannekkeet == Vuosi Turnaus Voittosumma (USD) 1989 $ 1,500 Seven-Card Stud 130 800 1997 $ 5,000 Seven-Card Stud 176 000 == Lähteet == == Aiheesta muualla == * Luokka:Australialaiset pokerinpelaajat Luokka:Vuonna 1947 syntyneet Luokka:Elävät henkilöt
Taimur ibn Faisal

Taimur ibn Faisal (1886–1965) oli Omanin sulttaani vuosina 1913–1932. Taimur ibn Faisal seurasi isäänsä Faisal ibn Turkia lokakuussa 1913. Hän luopui kruunustaan vuonna 1932 poikansa Sa’id ibn Taimurin hyväksi. Valtansa jälkeen Taimur asui ulkomailla, pääosin Intiassa. Hän kuolikin siellä, Bombayssa, vuonna 1965. Taimur oli naimisissa kuudesti, ja hänellä oli viisi lasta. ==Lähteet== ==Aiheesta muualla== *Al Said - The Ruling Family (globalsecurity.org) *Oman: The Al-Busaid Dynasty (royalark.net) *Taimur ibn Faisal, 1913-32 (countrystudies.us) *Oman (1912-present) (uca.edu) Luokka:Omanilaiset henkilöt Luokka:Sulttaanit Luokka:Vuonna 1886 syntyneet Luokka:Vuonna 1965 kuolleet
Cimbasso

Cimbasso on nykyään harvinainen vaskipuhallin, joka kuuluu tromba-ryhmään. Soittimessa on kolmesta viiteen venttiiliä ja putki on hyvin sylinterimäinen. Cimbasso on usein F- tai Bb-vireinen ja sen ääniala on sama kuin tuubassa tai kontrabassopasuunassa. Soinniltaan cimbasso voi vaihdella lämpimästä ja pehmeästä kirkkaaseen ja uhkaavaan. Cimbassoa ovat käyttäneet oopperoissaan muun muassa Giuseppe Verdi ja Giacomo Puccini. Oopperoiden lisäksi cimbassoa käytetään myös elokuvien musiikissa. Luokka:Vaskipuhaltimet
George Tupou I

George Tupou I (n. 1797 – 18. helmikuuta 1893) oli Tongan ensimmäinen kuningas. George Tupou I:n tarkasta syntymäajasta tai -paikasta ei ole selvyyttä. Hän nousi vähitellen Haʻapailla johtavaan asemaan ja hallitsi koko Tongaa vuodesta 1845 kuolemaansa. George Tupou I teki hallituksensa pääkaupungiksi Nukuʻalofan. Vuoden 1875 perustuslain myötä Tongasta tuli virallisesti kuningaskunta ja Tupousta sen ensimmäinen kuningas. Tällöin hallitsija myös otti käyttöönsä nimen, jolla hänet nykyään tunnetaan. George Tupou I kuoli vuonna 1893 Tongatapun saarella, jolloin hänen seuraajakseen nousi lapsenlapsi George Tupou II. ==Lähteet== Luokka:Tongan hallitsijat Luokka:Vuonna 1893 kuolleet Luokka:1790-luvulla syntyneet
Spunk

Spunk on punk-yhtye Sex Pistolsin virallinen bootleg-albumi. Albumi sisältää yhtyeen varhaisia kappaleversioita vuosilta 1976–1977 demoversioina, jotka myöhemmin julkaistiin eri lyriikoilla ja eri nimillä albumilla Never Mind the Bollocks, Here's the Sex Pistols, tosin "Liar" ja "Submission" olivat samoilla nimillä. Kaikissa albumin kappaleissa bassoa soittaa alkuperäinen basisti Glen Matlock, joka erosi myöhemmin yhtyeestä helmikuussa 1977. Albumi julkaistiin ensimmäistä kertaa syyskuussa 1977 Isossa-Britanniassa. CD-versio julkaistiin 1987. Albumi julkaistiin uudestaan 2006 remasteroituna CD-versiona. ==Kappalelista== Suluissa lukee kappaleiden lopullinen .imi ===1. puoli=== #"Lazy Sod" ("Seventeen") – 2:08 #"Satellite" – 4:10 (julkaistu myöhemmin singlen Holidays in the Sun b-puolena editoituna versiona) #"Feelings" ("No Feelings") – 2:51 #"Just Me" ("I Wanna Be Me") – 3:11 #"Submission" – 4:17 #"Nookie" ("Anarchy in the UK") – 4:07 * Kappaleet 1.–5. nauhoitettu Denmark Streetissa (miksattu ja jälkiäänitetty Riverside/Decibel Studiossa), Lontoo, 13.–30. heinäkuuta 1976. * Kappale 6 nauhoitettu Lansdowne/Wessex Studiossa, Lontoo, 10.–12. lokakuuta 1976. ===2. puoli=== #"No Future" ("God Save the Queen") – 3:37 #"Problems" – 4:19 #"Lots of Fun" ("Pretty Vacant") – 3:09 #"Liar" – 2:44 #"Who Was It" ("EMI") – 3:15 #"New York (Looking for a Kiss)" ("New York") – 3:08 * Kaikki kappaleet nauhoitettu Gooseberry/Eden Studiossa, Lontoo, 17.-28. tammikuuta 1977. ===Bonuskappaleet=== *"Anarchy in the UK" (Denmark Street/Riverside/Decibel, heinäkuu 1976) *"Pretty Vacant" (Denmark Street/Riverside/Decibel, heinäkuu 1976) *"No Fun" (Lansdowne/Wessex Studios, lokakuu 1976) ==Muusikot== *Johnny Rotten - laulu *Steve Jones - kitara, taustalaulu *Glen Matlock - basso, taustalaulu *Paul Cook - rummut, taustalaulu luokka: Vuoden 1977 albumit luokka:Sex Pistolsin albumit
New England Patriots

New England Patriots on vuonna 1960 perustettu amerikkalaisen jalkapallon ammattilaisjoukkue, jonka kotipaikka on Foxborough, Massachusetts. New England Patriots pelaa National Football Leaguen American Football Conference- sarjassa. Patriots pelaa kotiottelunsa Gillette Stadiumilla. Patriots on yksi NFL:n menestyneimmistä joukkueista. Patriots on voittanut kuusi Super Bowlia ja 11 konferenssimestaruutta. Seuran omistaja on Robert Kraft. New England Patriots oli vuonna 2023 Forbesin listauksessa maailman kolmanneksi arvokkain urheiluseura 7 miljardin dollarin arvolla. == Historia == Seura perustettiin vuonna 1960 nimellä Boston Patriots. Vuodesta 1971 lähtien joukkueen nimi on ollut New England Patriots. Patriots on ollut 2000-luvun parhaiten menestyneitä joukkueita NFL:ssä. Pelinrakentaja Tom Bradyn ja päävalmentaja Bill Belichickin johdolla joukkue on saavuttanut kuusi Super Bowl -mestaruutta. Vuonna 2007 Patriots voitti kaikki NFL:n runkosarjaottelunsa ensimmäisenä seurana sen jälkeen, kun NFL:ssä vuonna 1978 siirryttiin pelaamaan 16 ottelun runkosarjaa. Vuonna 2011 New England Patriots pääsi seitsemännen kerran loppuotteluun (Super Bowl XLVI). Loppuottelussa New York Giants osoittautui kuitenkin paremmaksi pistein 21–17. Kaudella 2014 Patriots voitti neljännen kerran Super Bowlin. Kaudella 2016 seura voitti viidennen kerran Super Bowlin ja ensi kertaa ottelussa jouduttiin jatkojalle. === Logojen historia === Kuva:New England Patriotsin logo (1961).png‎|"Pat the Patriot" vuosilta 1961–1992 Kuva:New England Patriotsin logo (1993).svg|Royal Blue "Flying Elvis" vuosilta 1993–1999 Kuva:|Nykyinen Navy Blue "Flying Elvis", käytössä vuodesta 2000 == Gillette Stadium == Gillette Stadium sijaitsee Foxboroughissa noin 45 kilometriä lounaaseen Bostonin kaupungin keskustasta. Stadion toimii kotikenttänä New England Patriotsille. Stadionin kapasiteetti on 68 756 ihmistä. Stadion avattiin vuonna 2002 ja sen rakensi Becon Construction Company Inc. == Lähteet == == Aiheesta muualla == *Joukkueen virallinen sivu Luokka:National Football League -seurat Luokka:Vuonna 1960 perustetut urheiluseurat Luokka:Massachusettsin urheilu Luokka:Norfolkin piirikunta
Alppihiihdon maailmanmestaruuskilpailut 2001

36\. alppihiihdon maailmanmestaruuskilpailut järjestettiin Itävallan St. Antonissa 29. tammikuuta – 10. helmikuuta 2001. == Miehet == === Syöksylasku === Sija Maa Kilpailija Aika 1 Hannes Trinkl 1.38,74 2 Hermann Maier 1.38,94 3 Florian Eckert 1.39,26 4 Silvano Beltrametti 1.39,37 5 Daron Rahlves 1.39,64 6 Fritz Strobl 1.39,66 === Supersuurpujottelu === Sija Maa Kilpailija Aika 1 Daron Rahlves 1.21,46 2 Stephan Eberharter 1.21,54 3 Hermann Maier 1.21,69 4 Lasse Kjus 1.21,73 5 Didier Cuche 1.21,95 6 Werner Franz 1.22,33 === Suurpujottelu === Sija Maa Kilpailija Aika 1 Michael von Grünigen 2.23,80 2 Kjetil André Aamodt 2.24,15 3 Frédéric Covili 2.24,18 4 Hermann Maier 2.24,19 5 Massimiliano Blardone 2.24,64 6 Heinz Schilchegger 2.24,75 === Pujottelu === Sija Maa Kilpailija Aika 1 Mario Matt 1.39,66 2 Benjamin Raich 1.39,81 3 Mitja Kunc 1.40,36 4 Heinz Schilchegger 1.40,60 5 Rene Mlekuž 1.40,70 6 Rainer Schönfelder 1.40,86 === Alppiyhdistetty === Sija Maa Kilpailija Aika 1 Kjetil André Aamodt 2.58,25 2 Mario Matt 2.58,93 3 Paul Accola 2.59,53 4 Rainer Schönfelder 2.59,89 5 Alessandro Fattori 3.03,12 6 Ondřej Bank 3.04,69 == Naiset == === Syöksylasku === Sija Maa Kilpailija Aika 1 Michaela Dorfmeister 1.36,20 2 Renate Götschl 1.36,34 3 Selina Heregger 1.36,37 4 Corinne Rey-Bellet 1.36,90 5 Isolde Kostner 1.37,00 6 Hilde Gerg 1.37,02 === Supersuurpujottelu === Sija Maa Kilpailija Aika 1 Régine Cavagnoud 1.23,44 2 Isolde Kostner 1.23,49 3 Hilde Gerg 1.23,52 4 Megan Gerety 1.23,59 5 Carole Montillet 1.23,69 6 Corinne Rey-Bellet 1.23,72 === Suurpujottelu === Sija Maa Kilpailija Aika 1 Sonja Nef 2.19,01 2 Karen Putzer 2.20,11 3 Anja Pärson 2.20,52 4 Lilian Kummer 2.21,30 5 Birgit Heeb 2.21,44 6 Allison Forsyth 2.21,76 === Pujottelu === Sija Maa Kilpailija Aika 1 Anja Pärson 1.32,95 2 Christel Pascal 1.33,56 3 Hedda Berntsen 1.33,99 4 Sabine Egger 1.34,13 5 Janica Kostelić 1.34,40 6 Karin Köllerer 1.34,72 === Alppiyhdistetty === Sija Maa Kilpailija Aika 1 Martina Ertl 2.55,65 2 Christine Sponring 2.58,23 3 Karen Putzer 2.58,69 4 Corinne Rey-Bellet 2.59,43 5 Petra Haltmayr 2.59,79 6 Stefanie Schuster 3.01,60 == Mitalitaulukko == Isäntämaa 1 3 6 2 11 2 2 0 1 3 3 1 1 1 3 3 1 1 1 3 5 1 0 2 3 6 1 0 1 2 7 1 0 0 1 8 0 2 1 3 9 0 0 1 1 Yhteensä Yhteensä 10 10 10 30 == Lähteet == * FIS:n tietokanta 2001 Luokka:Vuoden 2001 urheilu Luokka:Itävallan urheilutapahtumat Luokka:Itävallan alppihiihto Luokka:Sankt Anton am Arlberg
Suomen maajoukkue

Suomen maajoukkue voi tarkoittaa seuraavia asioita: * Suomen miesten amerikkalaisen jalkapallon maajoukkue * Suomen naisten amerikkalaisen jalkapallon maajoukkue * Suomen miesten curlingmaajoukkue * Suomen naisten curlingmaajoukkue * Suomen miesten futsalmaajoukkue * Suomen naisten futsalmaajoukkue * Suomen miesten jalkapallomaajoukkue * Suomen naisten jalkapallomaajoukkue * Suomen alle 20-vuotiaiden naisten jalkapallomaajoukkue * Suomen alle 21-vuotiaiden miesten jalkapallomaajoukkue * Suomen miesten CP- jalkapallomaajoukkue * Suomen miesten jääkiekkomaajoukkue * Suomen naisten jääkiekkomaajoukkue * Suomen miesten jääpallomaajoukkue * Suomen naisten jääpallomaajoukkue * Suomen miesten koripallomaajoukkue * Suomen naisten koripallomaajoukkue * Suomen miesten käsipallomaajoukkue * Suomen naisten käsipallomaajoukkue * Suomen miesten lentopallomaajoukkue * Suomen naisten lentopallomaajoukkue * Suomen miesten rugby-maajoukkue * Suomen naisten rugby- maajoukkue * Suomen miesten salibandymaajoukkue * Suomen naisten salibandymaajoukkue * Suomen taitolentomaajoukkue * Suomen miesten vesipallomaajoukkue
Werther

Werther on ranskalaisen Jules Massenet’n säveltämä nelinäytöksinen ooppera. Sen libreton ovat kirjoittaneet Édouard Blau, Paul Milliet ja Georges Hartmann, ja se pohjautuu saksalaisen Johann Wolfgang von Goethen romaaniin Nuoren Wertherin kärsimykset. Ensiesityksensä teos sai Wienissä 16. helmikuuta 1892.Werther. All Music Guide. Suomen ensi-esitys oli Suomalaisessa oopperassa tammikuussa 1922. == Lähteet == == Aiheesta muualla == * * Luokka:Ranskankieliset oopperat Luokka:1890-luvun musiikkiteokset Luokka:Jules Massenet’n teokset
Rybinskin tekojärvi

Rybinskin tekojärvi () on pinta-alaltaan Euroopan toiseksi suurin tekojärvi ja viidenneksi suurin makeanveden allas Laatokan, Äänisen, Vänernin ja Kuibyševin tekojärven jälkeen. Tekojärven pinta-ala on 4 550 neliökilometriä eli jokseenkin sama kuin Saimaan ala, ja vesitilavuus 25,4 kuutiokilometriä, joka on 2/3 Saimaan tilavuudesta. Vesitilavuudesta 16,7 km3 on säännösteltävää osuutta. Tekojärveen laskevien vesistöjen pinta-ala on noin 150 000 neliökilometriä. Rybinskin tekojärvi sijaitsee Venäjällä Volgan vesistössä Jaroslavlin, Tverin ja Vologdan alueilla. Se peittää Volgan ja sen sivujokien Šeksnan ja Mologan yhtymäkohdan. Tekojärvi muodostaa osan Volgan ja Itämeren yhdistävää vesitietä. Vedenpinta vaihtelee 4–5 metriä säännöstelystä riippuen. Järven rakennutti Josif Stalin. Rakennustyöt alkoivat vuonna 1935. Järven täyttäminen alkoi vuonna 1941 ja saatiin päätökseen vuonna 1947. Tekojärven alle jäi muun muassa historiallinen Mologan kaupunki ja 663 kylää, ja noin 130 000 ihmistä joutui muuttamaan. Järven padon yhteydessä on 346 megawatin vesivoimala. Voimalalla on tuotettu viime aikoina keskimäärin 1,1 TWh vuodessa. Suuren isänmaallisen sodan aikana syksyllä 1941 voimalasta saatu sähköenergia oli tärkeää Moskovan seudulle. ==Lähteet== Luokka:Volgan vesistö Luokka:Venäjän tekojärvet Luokka:Jaroslavlin alue Luokka:Tverin alue Luokka:Vologdan alue
Myllymäki (Hämeenlinna)

thumb|250 px|Näköalaa Myllymäeltä tammikuussa 2012. Myllymäki on Hämeenlinnan kaupungin 7. kaupunginosa, joka sijaitsee keskustan lounaispuolella. Myllymäki rajoittuu koillisessa keskustaan (3. kaupunginosa Hämeensaari), pohjoisessa Kaurialaan, lännessä Hattelmalaan, etelässä Kankaantaustaan ja idässä moottoritiehen sekä Vanajaveteen. Vuonna 2014 valmistunut moottoritien kate laajentaa keskustaa liittäen sen kiinteämmin Myllymäkeen. Kaupunginosan pohjoisin nurkka on valtakunnallisesti merkittävä rakennettu kulttuuriympäristö Suomen kasarmithttp://www.rky.fi/read/asp/r_kohde_det.aspx?KOHDE_ID=1428, joka on 1880-luvulla perustettu kaupunkikasarmi. Myllymäen laella sijaitsee nykyään kansalaisopisto nimeltään Vanajaveden opisto. Kaupunginosassa sijaitsee myös Myllymäen koulu. Lisäksi Myllymäessä on kallioon louhittu luola, joka on varustettu väestösuojaksi ja on normaalisti kamppailulajien harjoitustilana. Kalliojyrkänteen laella, Toivontien päässä on näköalapaikka yli kaupunkikeskustan. == Kuuluisia myllymäkeläisiä == * Kirsi Ojansuu-Kaunisto, poliitikko (asukkaana v. 1983–) * Aleksi Rantanen, näyttelijä * Timo Roos, poliitikko (asukkaana v. 2003–2023) == Aiheesta muualla == * Myllymäen kaupunginosa Hämeenlinnan kaupungin sivustolla * Myllymäen kallioluola Liikuntaopas.netissä * Kushin-Kan ==Lähteet== *
Alppihiihdon maailmanmestaruuskilpailut 2003

37\. alppihiihdon maailmanmestaruuskilpailut järjestettiin Sveitsin Sankt Moritzissa 2.–16. helmikuuta 2003. == Miehet == === Syöksylasku === Sija Maa Kilpailija Aika 1 Michael Walchhofer 1.43,54 2 Kjetil André Aamodt 1.44,05 3 Bruno Kernen 1.44,51 4 Didier Cuche 1.44,67 5 Stephan Eberharter 1.44,68 6 Erik Guay 1.44,70 === Supersuurpujottelu === Sija Maa Kilpailija Aika 1 Stephan Eberharter 1.38,80 2 Hermann Maier 1.39,57 Bode Miller 1.39,57 4 Ambrosi Hoffmann 1.39,61 5 Kjetil André Aamodt 1.39,75 6 Erik Guay 1.39,88 === Suurpujottelu === Sija Maa Kilpailija Aika 1 Bode Miller 2.45,93 2 Hans Knauß 2.45,96 3 Erik Schlopy 2.45,97 4 Aleš Gorza 2.46,32 5 Aksel Lund Svindal 2.46,77 6 Kalle Palander 2.46,82 === Pujottelu === Sija Maa Kilpailija Aika 1 Ivica Kostelić 1.40,66 2 Silvan Zurbriggen 1.40,99 3 Giorgio Rocca 1.41,02 4 Benjamin Raich 1.41,12 5 Manfred Pranger 1.41,25 6 Bode Miller 1.41,54 === Alppiyhdistetty === Sija Maa Kilpailija Aika 1 Bode Miller 3.18,41 2 Lasse Kjus 3.18,48 3 Kjetil André Aamodt 3.18,54 4 Pierrick Bourgeat 3.18,59 5 Silvan Zurbriggen 3.18,97 6 Markus Larsson 3.19,82 == Naiset == === Syöksylasku === Sija Maa Kilpailija Aika 1 Mélanie Turgeon 1.34,30 2 Alexandra Meissnitzer 1.34,41 Corinne Rey-Bellet 1.34,41 4 Brigitte Obermoser 1.34,57 5 Renate Götschl 1.34,65 6 Jonna Mendes 1.34,82 === Supersuurpujottelu === Sija Maa Kilpailija Aika 1 Michaela Dorfmeister 1.27,48 2 Kirsten Lee Clark 1.27,50 3 Jonna Mendes 1.27,63 4 Geneviève Simard 1.27,90 5 Alexandra Meissnitzer 1.28,06 6 Mélanie Turgeon 1.28,12 === Suurpujottelu === Sija Maa Kilpailija Aika 1 Anja Pärson 2.30,97 2 Denise Karbon 2.32,52 3 Allison Forsyth 2.32,76 4 Michaela Dorfmeister 2.32,83 5 Tina Maze 2.33,03 6 Karen Putzer 2.33,10 === Pujottelu === Sija Maa Kilpailija Aika 1 Janica Kostelić 1.39,55 2 Marlies Schild 1.40,18 3 Nicole Hosp 1.40,46 4 Anja Pärson 1.40,58 5 Anna Ottosson 1.40,94 6 Sonja Nef 1.41,06 === Alppiyhdistetty === Sija Maa Kilpailija Aika 1 Janica Kostelić 2.41,63 2 Nicole Hosp 2.41,69 3 Marlies Oester 2.43,83 4 Marlies Schild 2.43,85 5 Maria Riesch 2.44,60 6 Martina Ertl 2.45,02 == Mitalitaulukko == Isäntämaa 1 3 5 1 9 2 3 0 0 3 3 2 2 2 6 4 1 0 1 2 5 1 0 0 1 6 0 2 2 4 7 0 2 1 3 8 0 1 1 2 Yhteensä Yhteensä 10 12 8 30 == Lähteet == * FIS:n tietokanta 2003 Luokka:Vuoden 2003 urheilu Luokka:Sveitsin alppihiihto Luokka:Sankt Moritzin urheilu
Pitkävuori

Pitkävuori on entinen mäkihyppy- ja laskettelukeskus Jämsän Kaipolassa Keski- Suomessa. Koko hiihtokeskus koostui kahdesta ankkurihissillisestä laskettelurinteestä sekä viidestä erikokoisesta mäkihyppytornista. Hyppyrimäki rakennettiin vuonna 1964 sen ajan suurmäeksi, josta oli mahdollista hypätä yli sata metriä. Suurmäkeä täydentävät samaan aikaan rakennetut pienemmät 55, 25, 15 ja 8 metrin hyppyrimäet. Muutamaa vuotta aiemmin raivattiin Pitkävuoreen myös kaksi laskettelurinnettä, jotka varustettiin kahdella ankkurihissillä. Laskettelu alkoi noin vuosina 1959–1960 ja hiipui 1980-luvulla, kun lähelle valmistui suurempi hiihtokeskus Himos. Viimeinen hyppy Pitkävuoren tornista hypättiin vuonna 1994. Kaipolan sijainti kahden mäkihyppykaupungin Lahden ja Jyväskylän välillä ei ollut parhaita. Hyppytorni on profiililtaan täysin vanhentunut. Se "heittää" hyppääjän nykymitoilla liian korkealle lentoradalle ja mäestä sai melko hitaan vauhdin. Pitkävuori oli tuulille hyvin altis, minkä takia kisoja piti usein siirtää. Nykyisin hyppyrimäet ovat paikoillaan, mutta alastulorinteet ovat umpeenkasvaneet, myös laskettelurinteet ovat umpeenkasvaneita. Ankkurihissien yläasema moottoreineen ja osin pylväsrakenteineen on paikoillaan. Tuomaritorni paloi 8. lokakuuta 2009, torni tuhoutui palossa täysin, vaikka kehikko jäikin pystyyn. Pienimmät 15 ja kahdeksan metrin pikkumäet ovat hyppykuntoisia. Pitkävuoren tornin kunta on myynyt yksityiselle elämysyrittäjälle, joka suunnitteli sille käyttöä mutta joutui toteamaan että toiminnasta ei saa kannattavaa. Pitkävuoren hyppyrimäessä on kuvattu vuonna 1985 Audi Quattron mainos, jossa Audi 100 CS nousee hyppyrimäen huipulle. Autossa oli kiinni turvavaijeri, jolla estettiin auton mahdollinen luisuminen taaksepäin sen pysähtyessä. Turvavaijerilla ei vedetty, vaan Audi nousi huipulle omin voimin. Nousu toistettiin useita kertoja mahdollisimman monen kuvakulman saavuttamiseksi. Samassa mäessä kuvattiin vuonna 2005 Audin televisiomainos, jossa Audi A6 Quattro nousi samalla tavalla hyppyrimäen huipulle. Mainoksella juhlistettiin quattro- nelivedon 25-vuotista historiaa. Hyppyrimäen tornille jouduttiin tekemään suurehko kunnostus ennen kuvauksia, sillä puurakenteet eivät olisi välttämättä kestäneet auton painoa. ==Lähteet== * Kaipolan mäkiennätykset === Viitteet === Luokka:Suomen hyppyrimäet Luokka:Jämsän rakennukset ja rakennelmat Luokka:Suomen talviurheilukeskukset Luokka:Jämsän urheilu
Focaccia

Focaccia on vehnäleipä, jonka taikinaan on lisätty öljyä. Focaccian pintaan voidaan ripotella ennen paistoa mausteyrttejä, vihanneksia, juustoa tai lihaa . Uskotaan, että muinaiset etruskit taikka kreikkalaiset olisivat kehittäneet alkuperäisen reseptin, mutta nykyisin focaccia mielletään italialaiseksi ja tarkemmin sanottuna ligurialaiseksi ruoaksi. Focaccia syödään sellaisenaan tai pääruoan lisukkeena. Sitä voidaan valmistaa myös kerrosvoileipiä . Focaccia- taikina tehdään vehnäjauhoista, öljystä, vedestä ja leivinhiivasta ja siihen voidaan lisätä myös sokeria. Se muistuttaa pizza-taikinaa, jonka esimuoto se mahdollisesti on. Taikinan pintaa rikotaan terävällä esineellä, jotta hiivan muodostama hiilidioksidi pääsisi pakenemaan leivästä eikä pullistaisi leivän sisään "taskuja". ==Lähteet == Luokka:Italialaiset leivät
Diesel (brändi)

Diesel on italialainen vaatemerkki, jonka nimellä valmistetaan asusteita, farkkuja ja muita vaatteita. == Yhtiö == Yhtiö on laajentunut yli 80 eri maahan ja sillä on yli 5 000 liikettä ja yli 300 omaa liikettä ympäri maailman. Dieselin perusti Renzo Rosso 1978. Dieselin merkkivuosia ovat: * 1978 brändi kehitetään * 1985 Rosso suorittaa yhtiön hankinnat * 1990 globaalin markkinoinnin strategia * 1996 Ensimmäinen Dieselin liike avataan New Yorkiin * 2000 Diesel liittyy Staff internationaliin. Dieselin tuotannosta suuri osa on tällä hetkellä ulkoistettu keskisuuriin yrityksiin. Farkut valmistetaan pääosin Italiassa. Kaikki logistiikkaoperaatiot (tukkukauppa ja vähittäismyynti) on keskitetty yhteen paikkaan ja huolellisesti kontrolloitu. Yhtiön toiminta on levittäytynyt viiteen maanosaan. Nykyään Diesel on kansainvälinen konserni, jonka liikevaihto on yli 320 miljoonaa dollaria, josta 85% tulee Italian ulkopuolelta. Päätoimisto sijaitsee Molvenassa, Pohjois-Italiassa, mistä johdetaan yhtiön 15 sivutoimpistettä Euroopassa, Amerikassa ja Aasiassa. Diesel työllistää yli 1000 ihmistä maailmanlaajuisesti. 1999 syntyi Dieselille kaksi itsenäistä "tytärbrändiä" Diesel kids ja 55dsl, jotka toimivat kuin omat yhtiöt, mutta tekevät yhteistyötä Italian päämajan kanssa. == Lähteet == == Aiheesta muualla == * Dieselin kotisivut Luokka:Vaatemerkit Luokka:Farmarihousut
Volkswagen Beetle

Volkswagen Beetle viittaa seuraaviin Volkswagen-malleihin: * Volkswagen Kupla * Volkswagen New Beetle, vuosina 1997–2010 valmistettu malli * Volkswagen Beetle, vuosina 2011-2019 valmistettu malli.
Gérard Blitz

Gérard Blitz (1. elokuuta 1901 Amsterdam – 8. maaliskuuta 1979 Ganshoren) oli belgialainen uimari ja vesipalloilija. Hänen veljensä Maurice ja veljenpoikansa Gérard ovat myös olympiamitalisteja vesipallosta. Kesäolympialaisissa 1920 Blitz voitti mitalin sekä vesipallossa että uinnissa. Hän voitti pronssia 100 metrin selkäuinnissa ajalla 1.19,0 ja hopeaa Belgian joukkueen jäsenenä vesipallossa. Myös hänen veljensä Maurice oli mukana joukkueessa. 16\. syyskuuta 1921 Blitz teki uuden maailmanennätyksen 400 metrin selkäuinnissa (ei enää kilpailulaji). Kesäolympialaisissa 1924 Blitz voitti toisen hopeamitalin vesipallossa. Vuonna 1990 Blitz valittiin International Swimming Hall of Famen jäseneksi. == Lähteet == *Belgium.be === Viitteet === Luokka:Belgialaiset vesipalloilijat Luokka:Belgialaiset uimarit Luokka:Belgialaiset olympiamitalistit Luokka:Vuonna 1901 syntyneet Luokka:Vuonna 1979 kuolleet
Nivelside

Nivelside eli ligamentti () on säikeinen, runsaasti kollageenia sisältävä sidekudos, joka yhdistää kaksi nivelen muodostukseen osallistuvaa luuta toisiinsa ja pitää niveltä koossa. Nivelside voi sijaita joko nivelpussissa tai sen ulko- tai sisäpuolella. Nivelside muistuttaa kehon jänteitä ja eroaa niistä lähinnä sijainniltaan, sillä toisin kuin nivelside, jänne yhdistää lihaksen ja luun. ==Katso myös== * Kollageenipoikkeavuus Ehlers-Danlosin syndrooma (EDS) Luokka:Nivelet Luokka:Seulonnan keskeiset artikkelit
Zoologischer Garten Berlin

Zoologischer Garten Berlin (Berliinin eläintieteellinen puutarha) on yksi maailman suurimmista eläintarhoista ja eläinlajien määrällä mitattuna suurin. Se sijaitsee läntisen Berliinin keskustassa Tiergartenin puiston laidalla lähellä samannimistä rautatieasemaa. Yhdessä akvaarionsa kanssa se on yksi Berliinin nähtävyyksistä. Eläintarha aukesi ensimmäisen kerran 1. elokuuta 1844 ollen näin vanhin eläintarha Saksassa. Ensimmäiset eläimet eläintarhalle lahjoitti Preussin kuningas Fredrik Vilhelm IV. Toisen maailmansodan aikana koko eläintarhan alue tuhoutui täysin ja ainoastaan 91 eläintä selvisi hengissä. Eläintarhan tuho oli erityisen raju kun sitä verrataan koko kaupunkiin. Nykyään eläintarhassa on arviolta 20 000 eri eläintä ja 1 200 eläinlajia 35 hehtaarin suuruisella alueella. Maailmanlaajuista huomiota sai osakseen vuonna 2006 Berliinin eläintarhassa syntynyt jääkarhu Knut. Kaikkien eläinten elinympäristöt on suunniteltu vastaamaan mahdollisimman hyvin niiden luonnollisia biotooppeja. Heinäkuussa 2017 Angela Merkel ja Xi Jinping avasivat uuden isopandojen alueen, Panda Gardenin. Berliinin eläintarhalla on eniten kävijöitä Euroopassa eli noin 2,6 miljoonaa kävijää vuosittain. Se on avoinna ympäri vuoden ja sinne pääsee helposti julkisilla kulkuvälineillä. Vierailijat pääsevät eläintarhaan joko eksoottisen elefanttiportin tai Hardenbergplatzin leijonaportin kautta. Berliinissä on myös toinen eläintarha, Tierpark Berlin, joka sijaitsee kaupungin itäisessä osassa. == Lähteet == ==Aiheesta muualla== * Zoologischer Garten Berlinin viralliset kotisivut Luokka:Berliinin rakennukset ja rakennelmat Luokka:Saksan eläintarhat
Michael Spindler

Michael Spindler (1942 Berliini, Saksa – 5. syyskuuta 2016)Anthony Nelzin- Santos: Michael Spindler, CEO d’Apple de 1993 à 1996, est mort MacGeneration 25.4.2018. Viitattu 20.3.2023. oli Applen toimitusjohtaja vuosina 1993–1996. Spindler kävi neuvotteluja Applen fuusioimisesta muun muassa IBM:n, Sun Microsystemsin ja Philipsin kanssa. Hänen seuraajaansa oli Gil Amelio. == Lähteet == Luokka:Applen henkilöstö Luokka:Saksalaiset henkilöt Luokka:Vuonna 1942 syntyneet Luokka:Vuonna 2016 kuolleet
Biljardihait

Birjardihait (Poolhall Junkies) on biljardihenkinen trilleri, joka kertoo pool-taituri Johnnyn tarinan. Elokuva valmistui vuonna 2002. Johnny on lahjakas kepittäjä, joka joutuu hankaukseen hämäräperäisen opettajansa (Chazz Palminteri) kanssa. Johnnyn kouluttaja ei kuitenkaan halua päästää poikaa käsistään vaan korottaa panoksia - pian pallot asetetaan veralle viimeistä peliä varten. Panoksena ei ole enää raha, vaan henki... == Rooleissa == Luokka:Vuoden 2002 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset draamaelokuvat Luokka:Yhdysvaltalaiset urheiluelokuvat
Audi A3

Audi A3 on Audin vuodesta 1996 lähtien valmistama alemman keskiluokan henkilöautomalli. == Audi A3 Typ 8L (1996–2003)== == Audi A3 Typ 8P (2003–2013) == == Audi A3 Typ 8V (2012–2020) == left|frameless|150x150px == Audi A3 Typ 8Y (2020–) == == Aiheesta muualla == A3 Luokka:C-segmentin autot Luokka:Seulonnan keskeiset artikkelit
Breckin Meyer

Breckin Erin Meyer (s. 7. toukokuuta 1974) on yhdysvaltalainen näyttelijä ja elokuvatuottaja. Meyer on tunnettu elokuvista Karvinen ja Karvinen 2, joissa hän näyttelee Karvisen omistajaa, Eskoa. Meyer esiintyy myös muun muassa elokuvassa Rottaralli, jossa hän esittää Nick Schafferia. Meyer on myös näytellyt Heroes-sarjan kolmannella tuotantokaudella muutamassa jaksossa sarjakuvakaupan myyjää. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Annie-palkinnon saajat Luokka:Vuonna 1974 syntyneet Luokka:Elävät henkilöt
Thomas Bayes

Thomas Bayes ( ) (1702 Lontoo, Englanti – 17. huhtikuuta 1761 Tunbridge Wells, Englanti) oli englantilainen matemaatikko ja presbyteeripappi, joka on tunnettu Bayesin teoreemasta, joka julkaistiin vasta hänen kuolemansa jälkeen. Bayes opiskeli logiikkaa ja teologiaa Edinburghin yliopistossa. Koska Bayes oli nonkonformisti, hänellä ei ollut pääsyä Oxfordin eikä Cambridgen yliopistoihin. Bayesin tiedetään julkaisseen kaksi teosta: Divine Benevolence, or an Attempt to Prove That the Principal End of the Divine Providence and Government is the Happiness of His Creatures (1731) ja An Introduction to the Doctrine of Fluxions, and a Defence of the Mathematicians Against the Objections of the Author of the Analyst (1736), jossa hän puolustaa Isaac Newtonin laskentaoppia George Berkeleyn hyökkäystä vastaan. == Lähteet == Luokka:Brittiläiset matemaatikot Luokka:Brittiläiset papit Luokka:Royal Societyn jäsenet Luokka:Vuonna 1702 syntyneet Luokka:Vuonna 1761 kuolleet
Varpasalo

Varpasalo on saari Rääkkylän kunnassa, Itä-Suomessa. Lisäksi Varpasalo on myös kylä, paremmin sanottuna asutuskeskittymä saaren keskiosassa. == Saaresta == Saarella on pinta-alaa noin 27 neliökilometriä ja se onkin Suomen 15. suurin sisävesisaari. Se kuuluu Oriveden vesistöön. Varpasaloa ja sen naapurisaarta Oravisaloa erottaa noin 500 metriä leveä ja kaksi kilometriä pitkä Ihalansalmi. Saaresta yli puolet on metsää ja kallioperä on liuskekiveä. Oravisalon ja Varpasalon kotisivujen osoite on www.pohjoisensaimaansaaristo.fi. == Historia == Varpasalon ensimmäiset asukkaat olivat Matti Tolvanen ja Pekka Lempinen vuodelta 1637. Silloin heidät luettiin oravisalolaisiksi, mutta jo 1638 Varpasalo-nimi mainitaan itsenäisenä. Vuonna 1697 saaressa oli neljä talollista. 1700-luvulla saari jaettiin kahtia Liperin ja Kiteen kesken, suunnilleen keskeltä. 1850-luvulla Varpasalo liitettiin kokonaan uuteen Rääkkylän kuntaan, vaikka Liperi hanketta vastusti. Kiista kävi senaatissa asti. 1880-luvulla ryhdyttiin pohtimaan saareen kansakoulua, mutta varpasalolaisten vastustuksen takia saareen saatiin kansakoulu vasta 1910-luvulla. Vanha koulu paloi 1930-luvulla ja tilalle rakennettiin uusi. Jatkosodan aikana saaren eteläosiin kaivettiin panssarikiviesteitä, jotka kuuluvat Salpalinjaan. Enimmillään Varpasalossa oli asukkaita 1950-luvulla noin 200 henkeä. Sinä vuosikymmenenä saatiin myös Ihalansalmeen lossi. Sen jälkeen väkimäärä kääntyi laskuun. Kyläkoulu lopetti toimintansa 1976. Nykyisin entinen koulu toimii kylätalona, kyläläisten kokoontumispaikkana. Ihalansalmeen rakennettiin lossin tilalle silta vuonna 2000. == Kylät (asutuskeskittymät)== Kähkölä, Leskelä, Pitkäniemi, Riihilahti, Varpasalo == Elinkeinoja ja toimintaa== Asukkaita saaressa on noin 40. Vapaa- ajan asukkaita on runsaasti, ja he moninkertaistavat asukasmäärän, varsinkin kesäisin. Saaressa on maitotila, saha, siitakesienikasvatusta, matkailutoimintaa ja muita yrityksiä. Moni Varpasalon asukas on eläkeläinen. Saarella toimii marttayhdistysmarttakerho, jotka järjestävät tapahtumia kyläyhdistyksen (Saimaan saariston kehittämisyhdistys) ohella. Varpasalossa toimii kaksi kalaveden osakaskuntaa, Hypönniemen ja Varpasalon kalavesien osakaskunnat sekä metsästysseura Varpasalon Erä. Varpasalossa on vpk ja oma paloauto (International). Rääkkylän entinen kunnanjohtaja Yrjö Eronen on kotoisin Varpasalosta. == Nähtävyyksiä == Varpasalossa on Voiniemen hovi ja hoviin kuuluva vanha kivinavetta. Se on rakennettu 1851 ja sen suunnittelija E.B. Lohrmann on suunnitellut myös Rääkkylän kirkon. == Lähteet == * Pekka Kauppinen: Pitäjä rajojen mailla * Suomen Kuvalehti: Näe ja koe Suomi Luokka:Rääkkylän kylät
ANSI-taide

ANSI-taide on ASCII-taiteen kaltaista merkkigrafiikkaa, joka käyttää hyväkseen MS-DOSin ANSI.SYS-ajurin ohjauskoodeja ja IBM PC:n näytönohjainten 8-bittistä tekstitilamerkistöä nimeltä code page 437. Käytettävissä on 256 erilaista merkkiä eli siis huomattavasti enemmän kuin ASCII-kuvissa ja lisäksi kuvia voidaan värittää 16 eri värillä (8 taustaväriä, 16 edustan väriä). Yleensä ANSI-kuvat eivät kuitenkaan juurikaan muistuta ulkonäöltään ASCII-kuvia, sillä kirjainten ja välimerkkien sijasta niissä käytetään lähinnä palikkamaisia rasterimerkkejä (engl. "raster block"). Siten ANSI-taidetta voidaan pitää tietyllä tavalla ASCII-taiteen ja pikseligrafiikan välimuotona. ANSI- standardin ohjauskoodit mahdollistavat myös kuvien animoinnin ja näin tehtyjä tuotoksia kutsutaan usein ansimaatioiksi. ANSI-taiteen kulta-aika oli modeemilla käytettävissä BBS-järjestelmissä eli "purkeissa", joiden tekstimuotoinen käyttöliittymä kuvitettiin usein ANSI-grafiikalla. BBS:t olivat erittäin suosittuja Suomessa 1990-luvun alkupuoliskolla ja siten ANSI- taidettakin harrastettiin paljon. Nykyään Internet on paljolti syrjäyttänyt BBS:t eikä MS-DOSiakaan juuri käytetä ja taidemuodon merkitys on siten vähäisempi. Harrastajia kuitenkin riittää yhä, erityisesti demoskenen yhteydessä. Kilpailuita ANSI-taiteelle järjestetään edelleen jonkin verran demopartyilla ja Internetissä ja ANSI-taiteilijat keskustelevat keskenään Internet-foorumeilla ja IRC-kanavilla. ANSI-grafiikkaa on käytetty myös monien pelien kuvituksena. ANSI-kuvien piirtäminen onnistuu teoriassa millä tahansa tekstieditorilla, mutta tämä on hankalaa ja aikaavievää, sillä se vaatii ohjauskoodien kirjoittamista käsin ja kuvan lopullista ulkonäköä on hyvin vaikea hahmottaa. Siksi ANSI-taiteilijoita varten on kehitetty monia työkaluja, tunnetuimpina kenties TheDraw ja ACiDDraw. PabloDraw eroaa vanhemmista editoreista siten, että se toimii MS-DOSin lisäksi myös nykyaikaisissa käyttöjärjestelmissä ja lisäksi mahdollistaa useamman piirtäjän samanaikaisen työskentelyn samalla tiedostolla Internetin kautta. ANSI- tiedosto koostuu lukuarvoista, jotka viittaavat käytetyn code page 437 -merkistön merkkeihin, niihin sisältyvistä ASCII-komennoista (lähinnä rivinvaihto ja kursorin palautus rivin alkuun), sekä ANSI.SYS-ajurin ohjauskoodeista. Lisäksi lopussa EOF (end-of-file) -arvon jälkeen on vielä ASCII-tagi (ns. SAUCE tag), johon on lisätty tietoa kuvasta (tekijän ja kuvan nimet jne.). Perinteisesti MS-DOS pysähtyy EOF-arvoon ja näyttää siis vain itse kuvan. ANSI.SYSin komennoista käytetään ennen kaikkea komentoja graphic mode reset, joka laittaa piirtovärit mustaksi, bold mode, jolla saa kirkkaamman puoliskon piirtoväreistä käyttöön sekä muita pää- ja taustaväriä vaihtavia komentoja. ==Katso myös== *ANSI X3.64 *ACiD Productions ==Aiheesta muualla== *Sixteencolors.net, ANSI- ja ASCII-taidearkisto *Textfiles.com- sivuston ANSI-taidehakemisto Luokka:Tietokonegrafiikka